7. ΑΝΑΓΚ. ΝΟΜΟΣ υπ’ αριθ. 615 της 4/9 Απρ. 1937 Περί εμπορίας των μεταξοσπόρων και τροποποιήσεως του Ν.Δ. της 4.10.1935 «περί τροποποιήσεως, και συμπληρώσεως του Νόμου 513 κλπ.». Άρθρ.1.-Δι’ αποφάσεως του Υπουργού της Γεωργίας, μετά σύμφωνον γνώμην της γεωργικής επιτροπής σηροτροφίας, ορίζεται κατ’ έτος και εντός του Φεβρουαρίου η κατωτάτη τιμή πωλήσεως των μεταξοσπόρων τοις μετρητοίς ή εις είδος. Βλ. ήδη άρθρ. 3 του κατωτέρω Νόμ. 2152/1952. Άρθρ.2.-Η εμπορία των μεταξοσπόρων διενεργείται απ’ ευθείας παρά των αδειούχων σποροποιών ή των αντιπροσώπων αυτών, αποκλειομένων των μεταπρατών. Άρθρ.3.-Δύναται να ορισθή παρά του Υπουργού της Γεωργίας όπως η πώλησις των μεταξοσπόρων γίνηται εν κοινοίς πρατηρίοις, τη επιβλέψει της Σηροτροφικής Υπηρεσίας και φροντίδι και δαπάναις των σποροποιών, εφ’ όσον ήθελε τούτο ζητηθή παρά της πλειονοψηφίας των σποροποιών. Ως πρατήρια δύνανται να χρησιμεύσωσι και τα ψυγεία των μεταξοσπόρων, εφ’ όσον υπάρχει εν αυτοίς επαρκής προς τούτο χώρος. Άρθρ.4.-Εις το άρθρ. 2 του Ν.Δ. της 4 Οκτ. 1935 παρ. 3 και δεύτερον εδάφιον η φράσις «ας κατείχεν έκαστον ………….» μέχρι τέλους αντικαθίσταται δια της «ας κατέχει έκαστος αδεία του Υπουργείου της Εθνικής Οικονομίας». Σελ. 686 Εις την παρ. 7 εδαφ. 2 μετά την λέξιν «Επιθεωρητού» προστίθεται η φράσις «ή Επόπτου Βιομηχανίας». «Άρθρ.5.-Ο Υπουργός της Γεωργίας δύναται να αφαιρέση προσωρινώς ή οριστικώς την άδειαν σποροπαραγωγού, εφ’ όσον ούτος αυτοπροσώπως ή δια των αντιπροσώπων του διαθέτει μεταξοσπόρους εις τιμήν κατωτέραν της εκάστοτε οριζομένης παρά της Μονίμου Γνωμοδοτικής Επιτροπής Σηροτροφίας». Το άρθρ. 5 προσετέθη δια του άρθρ. 4 Νόμ. 2152/1952. 